gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4803, del 22-07-2004 (2004/7104)

Informació pública de la modificació puntual número 15 del vigent Pla General d'Ordenació Urbana.
-------------------------------------------------------------------------------------------------

### Dades del document

Número de DOGV
:   4803

Data del DOGV
:   22-07-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/7104


Organisme emissor
:   Ajuntament de Xixona

Tipus de document
:   Anunci

Informació pública de la modificació puntual número 15 del vigent Pla General d'Ordenació Urbana. [2004/7104]
  
El Ple d'aquesta corporació, en la sessió ordinària, que tingué lloc el 27 de maig de 2004, va adoptar l'acord següent:
  
Primer. Sotmetre a informació pública la modificació puntual número 15 del vigent Pla General d'Ordenació Urbana, redactada per l'arquitecte Francisco Vidal Saez, per a l'ampliació de l'amplària de vial en la prolongació C/ Alacant, zona E, eixample est, a través d'un edicte publicat en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana, per un termini d'un mes, comptat des de l'última publicació de l'edicte.
  
Segon. Durant el període d'informació pública podrà examinar-se la documentació completa, en l'oficina tècnica municipal, i formular les al·legacions que estimen convenients.
  
Tercer. Trametre avís d'aquest acord a qui consten en el cadastre com a titulars de drets afectats per la tramitació de la present modificació.
  
Cosa que es fa pública en compliment del que disposen els articles 38 i 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4839, del 10-09-2004 (2004/8887)

Informació pública del nomenament de funcionaris en propietat.
--------------------------------------------------------------

### Dades del document

Número de DOGV
:   4839

Data del DOGV
:   10-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/8887


Organisme emissor
:   Ajuntament d'Oliva

Tipus de document
:   Anunci

Informació pública del nomenament de funcionaris en propietat. [2004/F8887]
  
En compliment del que s'establix en l'article 10 del Decret 33/1999, de 9 de març, del Govern Valencià, es fa públic el nomenament de funcionaris en propietat que s'ha efectuat a proposta del corresponent tribunal qualificador, que ha jutjat les proves selectives que componen el procediment selectiu per a l'adaptació del règim jurídic del personal laboral fix d'este ajuntament a la naturalesa funcionarial dels llocs de treball que ocupen.
  
Els funcionaris nomenats, amb la denominació de la plaça, escala i grup que s'indica, han sigut:
  
Així mateix els funcionaris nomenats hauran d'acreditar que posseïxen la titulació de coneixement del valencià expedit per la Junta Qualificadora de Coneixements del Valencià abans del 31 de desembre de 2004, en el grau Mitjà per als funcionaris enquadrats en el grup B i del grau Elemental per als funcionaris pertanyents al grup C, tot això de conformitat amb els acords del Ple de l'ajuntament de dates 21 de juliol de 2001 i 18 de desembre de 2003.
Diari Oficial de la Generalitat Valenciana


Sumari del DOGV 4810, del 02-08-2004 (2004/8017)

Ampliació del termini de presentació d'ofertes de la licitacions números CTCM-04/32 i CTCM-04/33, execució de les obres d'edificació de 8 habitatges al carrer Pi i Margall, cantonada avinguda País Valencià de Sant Vicent del Raspeig, Alacant, i obres d'edificació de 20 habitatges en l'avinguda País Valencià de Sant Vicent del Raspeig, Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4810

Data del DOGV
:   02-08-2004

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2004/8017


Data del document
:   27-07-2004

Organisme emissor
:   Institut Valencià d'Habitatge, SA

Tipus de document
:   Anunci

Anàlisi jurídica

 Descriptors 

:   * contracte d'obres
    * licitació
    * edifici

Ampliació del termini de presentació d'ofertes de la licitacions números CTCM-04/32 i CTCM-04/33, execució de les obres d'edificació de 8 habitatges al carrer Pi i Margall, cantonada avinguda País Valencià de Sant Vicent del Raspeig, Alacant, i obres d'edificació de 20 habitatges en l'avinguda País Valencià de Sant Vicent del Raspeig, Alacant. [2004/X8017]
  
Publicat anunci de licitació en el DOGV numere 4.802, de 21 de juliol de 2004 per a la contractació de l'execució de les obres d'edificació de 8 habitatges al carrer Pi i Margall, cantonada avinguda País Valencià de Sant Vicent del Raspeig, Alacant, i obres d'edificació de 20 habitatges a l'avinguda País Valencià de Sant Vicent del Raspeig, Alacant; pel present es comunica que s'ha acordat ampliar el termini de presentació d'ofertes fins a les catorze hores del pròxim dia 14 de setembre de 2004, en conseqüència el termini per a presentar ofertes a la licitació número CTCM-04/32 i CTCM-04/33 finalitza a les 14 hores del dia 14 de setembre de 2004.
Diari Oficial de la Generalitat Valenciana


Sumari del DOGV 4665, del 08-01-2004 (2003/13991)

RESOLUCIÓ de 15 de desembre de 2003, de la Universitat d'Alacant, per la qual s'adjudica la plaça de professora contractada doctora DC02697, en l'àrea de coneixement d'Història Antiga, a M.ª Pilar González-Conde Pont.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4665

Data del DOGV
:   08-01-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2003/13927


Organisme emissor
:   Universitat d'Alacant

Tipus de document
:   Resolució

RESOLUCIÓ de 15 de desembre de 2003, de la Universitat d'Alacant, per la qual s'adjudica la plaça de professora contractada doctora DC02697, en l'àrea de coneixement d'Història Antiga, a M.ª Pilar González-Conde Pont. [2003/Q13502]
  
De conformitat amb la base desena del concurs de places de personal docent i investigador en règim de contractació laboral per al curs 2003/2004, convocat per la Resolució de 29 de juliol de 2003 (DOGV de 5 d'agost), i a proposta de la comissió de selecció jutjadora de la plaça de professora contractada doctora DC02697 de l'àrea de coneixement d'Història Antiga, Departament de Prehistòria, Arqueologia, Història Antiga, Filologia Grega i Filologia Llatina, s'adjudica la plaça de professora contractada doctora DC02697 a M.ª Pilar González-Conde Pont.
  
Contra la present resolució, que esgota la via administrativa, es podrà interposar un recurs contenciós administratiu, en el termini de dos mesos, davant de la Sala Contenciosa Administrativa del Tribunal Superior de Justícia de la Comunitat Valenciana.
Diari Oficial de la Generalitat Valenciana


Sumari del DOGV 4857, del 06-10-2004 (2004/9611)

RESOLUCIÓ de 20 de setembre de 2004, del Rectorat de la Universitat de València, per la qual es fa pública la llista definitiva d'aprovats de les proves selectives d'accés al grup A, pel torn lliure, sector d'administració especial, escala tècnica superior de veterinària, convocada per Resolució de 27 d'octubre de 2003 (BOE de 27.11.03).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4857

Data del DOGV
:   06-10-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/9611


Organisme emissor
:   Universitat de València

Tipus de document
:   Resolució

RESOLUCIÓ de 20 de setembre de 2004, del Rectorat de la Universitat de València, per la qual es fa pública la llista definitiva d'aprovats de les proves selectives d'accés al grup A, pel torn lliure, sector d'administració especial, escala tècnica superior de veterinària, convocada per Resolució de 27 d'octubre de 2003 (BOE de 27.11.03). [2004/X9611]
  
Aquest Rectorat, fent ús de les atribucions que li confereix la legislació vigent, i una vegada finalitzat el procés selectiu de les proves d'accés al grup A, pel torn lliure, sector d'administració especial, escala tècnica superior de veterinària, convocades per Resolució del rectorat del 27 d'octubre de 2003, i en aplicació de la base sisena de la convocatòria (publicada en el DOGV d'1.12.03), fa pública la llista definitiva d'aprovats, amb la puntuació final obtinguda (annex I).
  
En el termini de 20 dies hàbils comptats a partir de l'endemà de la publicació d'aquesta resolució en el DOGV, l'aprovada haurà de presentar al Servei de Recursos Humans (PAS), els documents establerts en la base setena de la convocatòria.
  
València 20 de setembre de 2004.- Per delegació (DOGV de 5.5.03), el gerent: Joan Oltra Vidal.
  
ANNEX I
  
Llista definitiva d'aprovats
  
DNI COGNOM I NOM PUNTUACIÓ
  
00512558N NOGUERA SALVA, Mª INMACULADA 48,80
Diari Oficial de la Generalitat Valenciana


Sumari del DOGV 4860, del 11-10-2004 (2004/10660)

RESOLUCIÓ de 4 d'octubre de 2004, del conseller de Justícia i Administracions Públiques, per la qual es designen els vocals de la Comissió de Codificació Civil Valenciana.
---------------------------------------------------------------------------------------------------------------------------------------------------------------------------

### Dades del document

Número de DOGV
:   4860

Data del DOGV
:   11-10-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/10578


Data del document
:   04-10-2004

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Comissió de Codificació Civil Valenciana

RESOLUCIÓ de 4 d'octubre de 2004, del conseller de Justícia i Administracions Públiques, per la qual es designen els vocals de la Comissió de Codificació Civil Valenciana. [2004/M10278]
  
Per Decret 97/2004, d'11 de juny, del Consell de la Generalitat, es va crear la Comissió de Codificació Civil Valenciana, la funció primordial de la qual és l'elaboració de propostes de creació, modificació i desenvolupament de disposicions normatives relacionades amb el dret civil valencià, amb el fi últim de recuperar l'antic dret foral valencià i plasmar-lo en un futur Codi Civil Valencià.
  
L'article 2 de l'annex I del mencionat decret, regula la composició de la Comissió, i fixa en 13 el nombre de vocals a nomenar pel president, i un d'ells actuarà com a secretari, i un altre, com a coordinador de les comissions de treball que es puguen constituir.
  
En la disposició final segona del referit decret, es faculta el conseller de Justícia i Administracions Públiques per dictar totes les disposicions que resulten necessàries per al seu desenvolupament i aplicació per la qual cosa, en virtut de l'esmentada delegació, es dicta la present Resolució per tal de designar els vocals de la Comissió de Codificació Civil Valenciana.
  
President: Miguel Peralta Viñes.
  
Vicepresident primer: Fernando de Rosa Torner.
  
Vicepresident segon: José Marí Solano.
  
Vocals:
  
- Fernando Tintoré Loscos, que actua com a secretari de la Comissió.
  
- Vicente Domínguez Calatayud, que actua com a coordinador de les comissions de treball que es puguen constituir.
  
- Juan Antonio Moreno Martínez.
  
- Esther Algarra Prats.
  
- Vicente García Edo.
  
- Juan Manuel Badenas Carpio.
  
- Francisco de Paula Blasco Gascó.
  
- Mario Clemente Meoro.
  
- Vicente Garrido Mayol.
  
- Luis Miguel Higuera Luján.
  
- Javier Palao Gil.
  
- Eva Mª Polo Arévalo.
  
- Vicente Simó Santonja.
Diari Oficial de la Generalitat Valenciana


Sumari del DOGV 4824, del 20-08-2004 (2004/8591)

Informació pública de l'aprovació inicial de la modificació puntual de les normes subsidiàries.
-----------------------------------------------------------------------------------------------

### Dades del document

Número de DOGV
:   4824

Data del DOGV
:   20-08-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/8591


Organisme emissor
:   Ajuntament de la Jana

Tipus de document
:   Anunci

Informació pública de l'aprovació inicial de la modificació puntual de les normes subsidiàries. [2004/Q8591]
  
L'Ajuntament de la Jana, en la sessió feta el dia 30 de juliol de 2004, va acordar l'aprovació inicial de modificació puntual de les normes subsidiàries i l'estudi d'impacte ambiental annex, redactat per l'arquitecte Enric Moyà Marzà.
  
Cosa que es publica pel termini d'un mes, en compliment de la vigent legislació urbanística, a l'efecte de reclamacions, que es podran presentar a les oficines municipals. Transcorregut el termini esmentat, este acord serà definitiu.
Diari Oficial de la Generalitat Valenciana


Sumari del DOGV 4814, del 06-08-2004 (2004/8032)

Informació pública de l'extracte de la convocatòria de proves selectives per a cobrir en propietat, pel procediment de concurs oposició, una plaça d'auxiliar administratiu d'administració general.
----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4814

Data del DOGV
:   06-08-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/8032


Data del document
:   21-07-2004

Organisme emissor
:   Ajuntament de Muro de Alcoy

Tipus de document
:   Convocatòria

Descriptors 

:   * Muro de Alcoy
    * administració local
    * professió administrativa
    * concurs administratiu

Informació pública de l'extracte de la convocatòria de proves selectives per a cobrir en propietat, pel procediment de concurs oposició, una plaça d'auxiliar administratiu d'administració general. [2004/F8032]
  
Per mitjà de la Resolució de l'alcalde president de la corporació número 289, de data 17 de maig de 2004, s'ha disposat la convocatòria de proves selectives per a cobrir en propietat, pel procediment de concurs oposició, una plaça d'auxiliar administratiu d'administració general, les bases del qual s'han aprovat en la mateixa resolució i publicat en el Butlletí Oficial de la Província d'Alacant de 14 de juny de 2004 i modificat i publicat en el Butlletí Oficial de la Província d'Alacant de data 19 de juliol de 2004.
  
Els que vulguen prendre part en el present concurs oposició ho sol·licitaran en instància dirigida a l'alcalde president de l'Ajuntament de Muro de Alcoy, que hauran de depositar a les oficines de registre d'este ajuntament, en hores d'oficina, o per qualsevol dels mitjans establits en l'article 38.4 de la Llei 30/1992, de 26 de novembre, en la redacció que en fa la Llei 4/1999, de 13 de gener. En estes instàncies hauran de manifestar que reunixen les condiciones i els requisits exigits en la base segona, i que es comprometen a jurar o prometre en consciència i pel seu honor a complir fidelment les obligacions del càrrec amb lleialtat al rei, i guardar i fer guardar la Constitució com a norma fonamental de l'estat. Hauran d'acompanyar la instància amb la fotocòpia del DNI. En el moment de presentar la sol·licitud s'adjuntarà a esta tota aquella documentació que s'especifica en la base 3.1 de la convocatòria.
  
El termini de presentació d'instàncies serà de 20 dies naturals, a comptar del següent al de la publicació del present anunci de la convocatòria en el Boletín Oficial del Estado.
  
Les bases completes de la convocatòria es troben a disposició de les persones interessades a la Secretaria de l'ajuntament.
Diari Oficial de la Generalitat Valenciana


Sumari del DOGV 4772, del 10-06-2004 (2004/5692)

Informació pública de la sol·licitud d'autorització per a l'ocupació de domini públic marítimoterrestre, i autorització de presa i abocament d'aigua al mar, al terme municipal de Benicàssim.
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4772

Data del DOGV
:   10-06-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/5692


Organisme emissor
:   Conselleria de Territori i Habitatge

Tipus de document
:   Anunci

Informació pública de la sol·licitud d'autorització per a l'ocupació de domini públic marítimoterrestre, i autorització de presa i abocament d'aigua al mar, al terme municipal de Benicàssim. [2004/E5692]
  
Joaquín Farnós de los Santos en qualitat d'administrador únic i en representació de Residencia de Talasoterapia, SA, (Retasa), han presentat en esta direcció general escrit en què sol·licita autorització per a l'ocupació de domini públic marítimoterrestre, i autorització de presa i abocament d'aigua al mar, al terme municipal de Benicàssim.
  
El que es fa públic, en virtut d'allò que disposa l'article 146 del Reglament General per al Desenrotllament i Execució de la Llei 22/1988, de 28 de juliol, de Costes, perquè en termini de 20 dies hàbils, a comptar des de la data de publicació d'este anunci en el Diari Oficial de la Generalitat Valenciana, puguen presentar-se per les corporacions i particulars interessats, les al·legacions que estimen convenients. Durant este termini els interessats podran examinar la documentació presentada en el Servici de Qualitat d'Aigües de la Conselleria de Territori i Habitatge, carrer de Francisco Cubells, 7, de València, on estarà exposada en hores hàbils.
Diari Oficial de la Generalitat Valenciana


Sumari del DOGV 4909, del 23-12-2004 (2004/12718)

Expedient número AS/12/2004. Contracte del servei corporatiu de telefonia fixa.
-------------------------------------------------------------------------------

### Dades del document

Número de DOGV
:   4909

Data del DOGV
:   23-12-2004

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2004/12811


Data del document
:   15-12-2004

Organisme emissor
:   Universitat Jaume I de Castelló

Tipus de document
:   Resolució

Anàlisi jurídica

 Descriptors 

:   * contracte de serveis
    * telèfon
    * licitació
    * adjudicació de contracte administratiu

Expedient número AS/12/2004. Contracte del servei corporatiu de telefonia fixa. [2004/X12964]
  
1. Entitat adjudicadora
  
a) Organisme: Universitat Jaume I de Castelló.
  
b) Dependència que tramita l'expedient: Servei de Contractació i Assumptes Generals.
  
c) Número d'expedient: AS/12/2004.
  
2. Objecte del contracte
  
a) Tipus de contracte: servei
  
b) Descripció de l'objecte: servei corporatiu de telefonia fixa.
  
c) Divisió per lots i nombre: lot únic
  
d) Butlletí o diari oficial i data de publicació de l'anunci de licitació: DOGV de 09.08.2004.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: quatre-cents noranta-cinc mil euros (495.000,00 euros)
  
5. Adjudicació
  
a) Data: 15 de desembre de 2004
  
b) Contractista: Telefónica de España, SA. Unipersonal
  
c) Nacionalitat: espanyola.
  
d) Import d'adjudicació: tres-cents trenta-sis mil cinc-cents trenta-cinc euros (336.535,00 euros).
Diari Oficial de la Generalitat Valenciana


Sumari del DOGV 4851, del 28-09-2004 (2004/9797)

ORDE de 24 de setembre de 2004, de la Conselleria d'Empresa, Universitat i Ciència, per la qual es disposa el cessament d'Adela Garzon Pérez com a coordinadora tècnica de la Comissió valenciana d'acreditació i avaluació de la qualitat en el sistema universitari valencià.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4851

Data del DOGV
:   28-09-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/9797


Data del document
:   24-09-2004

Organisme emissor
:   Conselleria d'Empresa, Universitat i Ciència

Tipus de document
:   Ordre

Anàlisi jurídica

 Descriptors 

:   * Comissió Valenciana d'Acreditació i Avaluació de la Qualitat En El Sistema Universitari Valencià

ORDE de 24 de setembre de 2004, de la Conselleria d'Empresa, Universitat i Ciència, per la qual es disposa el cessament d'Adela Garzon Pérez com a coordinadora tècnica de la Comissió valenciana d'acreditació i avaluació de la qualitat en el sistema universitari valencià. [2004/X9797]
  
De conformitat amb el que disposa l'article 15 de la Llei 5/2002, de 19 de juny, de la Generalitat Valenciana, per la qual es crea la Comissió Valenciana d'Acreditació i Avaluació de la Qualitat en el Sistema Universitari Valencià i en virtut de les atribucions que em conferix l'article 35 de la Llei 5/1983, de 30 de desembre de Govern Valencià,
  
ORDENE
  
Disposar el cessament d'Adela Garzón Pérez, com a coordinadora tècnica de la Comissió Valenciana d'Acreditació i Avaluació de la Qualitat en el Sistema Universitari Valencià, i agrair-li els servicis prestats.
  
DISPOSICIÓ FINAL
  
Primera
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
Segona
  
De conformitat amb el que establixen els articles 107, 116 i 117 de la llei de Règim Jurídic de les Administracions Públiques i Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, la present Orde, que posa fi a la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller d'Empresa, Universitat i Ciència, en el termini d'un mes des de l'endemà de la publicació en el Diari Oficial de la Generalitat Valenciana.
  
b) El recurs contenciós administratiu hauria de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.
  
València, 24 de setembre de 2004
  
El conseller d'Empresa, Universitat i Ciència,
  
JUSTO NIETO NIETO